El secretari d’Estat per a les Administracions Territorials, Roberto Bermúdez de Castro, ha anunciat aquest dilluns que l’executiu espanyol “treballa intensament” en la pròrroga dels pressupostos de la Generalitat per al 2018 i preveu una retallada de les subvencions del Govern als mitjans digitals. “L’única subvenció que estem repassant és la subvenció a mitjans de comunicació en català”, ha dit.

No serà en l’àmbit del paper, les televisions o les ràdios, però “en l’àmbit del web les estem revisant”, perquè “no hi havia millor negoci a Catalunya en aquests quatre anys que muntar-se una web donant suport al procés per guanyar una subvenció”. Ha fet aquestes manifestacions davant la comissió conjunta de les Comunitats Autònomes del Senat, on ha comparegut per informar de l’aplicació de les mesures del 155 a Catalunya.

Segons Bermúdez de Castro, la decisió d’aplicar el 155 a Catalunya no ha estat “desproporcionada” i s’ha desplegat “sense trepitjar cap ull de poll”. També ha afirmat que els treballadors de l’administració catalana, i també els “directors generals” d’ERC, estan “acatant el 155”.

Critica els digitals